**udhëzim për shfrytëzimin e**

**doracakut për mësimin e arsimimit mediatik në lëndën e gjuhës amtare**

Në këtë pjesë të DVD-së, është bartur edhe Doracaku për mësimin e arsimimit mediatik gjatë lëndës së gjuhës amtare. Ai është përpiluar nga Instituti i mediumeve të Maqedonisë në bashkëpunim me Institutin për demokraci dhe Byronë e zhvillimit të arsimit, si pjesë e projektit “Avancimi i arsimimit mediatik në arsimin e Maqedonisë” dhe është publikuar në vitin 2010.

Doracaku u përpilua me qëllim që t’u ndihmohet mësimdhënësve gjatë planifikimit dhe realizimit të orëve për arsimimin mediatik. Informatat që duhet t’i kenë nxënësit me qëllim që të mund të analizojnë në mënyrë kritikuese, të lexojnë dhe kuptojnë përmbajtjet mediatike, janë të organizuara në pesë njësi mësimore, bashkëngjitur me shembuj dhe ide të dobishme, që në pjesën më të madhe edhe më tutje janë relevante dhe aktuale.

**A.** Në ndërkohë, ka edhe ndryshime të konsiderueshme në materialet lidhur me pjesën e rregullativës ligjore të mediumeve, për çka edhe në këtë dokument i transmetojmë ligjet e reja ose ato të ndryshuara si dhe aktet nënligjore të publikuara në Doracakun si Anekse nga faqe. 234 deri 272 dhe në materialet ANEKS 3 dhe ANEKS 4 për Njësinë mësimore 1.

Ndryshimi dhe plotësimi i Aneksit 3:

I. Neni 16 nga Kushtetuta e Republikës së Maqedonisë mbetet i njëjtë.

II. Dispozitat e Kodit penal të Republikës së Maqedonisë (“Gazetë zyrtare të Republikës së Maqedonisë” nr. 37/96, 80/99, 4/02, 43/03, 19/04, 81/05, 60/06, 73/06, 87/07, 7/08, 139/08, 114/09, 51/11, 135/11, 185/11, 42/12, 166/12, 55/13, 82/13, 14/14, 27/14, 28/14, 41/14, 115/14, 132/14, 160/14, 199/14 dhe 196/15). Në vitin 2012, u miratua Ligji për përgjegjësi qytetare për ofendim dhe shpifje me çka edhe pushoi vlefshmëria e dispozitave nga kreu 18 Veprat penale kundër nderit dhe dinjitetit të Kodit penal që kanë të bëjnë me ofendimin dhe shpifjen. Gjithashtu në ndërkohë kishte ndryshime dhe plotësime të neneve tjera të Kodit penal. Për këtë arsye, pjesa e Doracakut nga faqe 234 deri në 245 zëvendësohet me ato dispozita të Kodit penal që janë relevante dhe në fuqi për momentin, si dhe plotësohet me dispozitat e Ligjit për përgjegjësi qytetare për ofendim dhe shpifje. Ndryshimi adekuat është bërë në materialin ANEKS 3 AL RISI për Njësinë mësimore 1, respektivisht gjatë mësimit duhet të shfrytëzohet ky material mësimor, e jo Aneksi 3 nga Doracaku.

IIA. Dispozitat e Ligjit për përgjegjësi qytetare për ofendim dhe shpifje ("Gazetë zyrtare e RM-së, nr. 143/12)

III. Dispozitat e Kodit zgjedhor të Republikës së Maqedonisë (faqe. 246 – 249)

IV. Ligji për shërbime mediatike audio dhe audiovizuele ("Gazetë zyrtare e Republikës së Maqedonisë" nr.) 184/13, 13/14, 44/14, 101/14 dhe 132/14). Ligji për veprimtarinë e radiodifuzionit, pjesë nga i cili është transmetuar në Doracak, në faqe. 250—263, pushoi vlefshmërinë në janar 2014, kur edhe hyri në fuqi Ligji për shërbime mediatike audio dhe audiovizuele. Njëkohësisht, në fuqi hyri edhe Ligji për mediume në të cilin janë përpunuar edhe çështje tjera relevante. Në këtë material janë publikuar dhe dispozitat e këtij ligji.

IVA. Ligji për mediume ("Gazetë zyrtare e Republikës së Maqedonisë" nr. 184/13 dhe 13/14)

**B.** Gjatë shtatë viteve të kaluara që nga publikimi i Doracakut, ndodhën edhe ndryshime tjera në sferën e radiodifuzionit, për çka nevojitet që të publikohen të dhënat në disa kaptina. Ndryshime të atilla janë bërë edhe në DVD-në, në pjesën me materialet për Njësinë mësimore 1 janë të vendosura edhe versione të reja, që duhet të shfrytëzohen në vend të kaptinave që janë publikuar në Doracak (emrat e dokumenteve janë të shkurta për shkaqe teknike). Bëhet fjalë për këto kaptina:

- Në vend të kaptinës 1.4.2. *Dallimet ndërmjet mediumeve elektronike (faqe.* 24 – 25 nga Doracaku), duhet të shfrytëzohet dokumenti *Risi 1.4.2 në* Njësinë mësimore 1;

- Në vend të kaptinës 1.4.3. *Dallimet ndërmjet mediumeve elektronike në varësi prej formatit programor (*faqe. 25 – 26 nga Doracaku), duhet të shfrytëzohet dokumenti *Risi 1.4.3 në* Njësinë mësimore 1;

- Në vend të kaptinës 1.5. *Ambienti mediatik në Maqedoni* (faqe. 29 nga Doracaku), duhet të shfrytëzohet dokumenti *Risi 1.5 në* Njësinë mësimore 1;

- Në vend të kaptinës 1.8.3 *Rregullimi etik i mediumeve në Maqedoni* (faqe. 53 – 54 nga Doracaku), duhet të shfrytëzohet dokumenti *Risi 1.8.3 në* Njësinë mësimore 1;

- Në vend të kaptinës 1.8.4. *Mekanizmat vetërregulluese – Kodi i gazetarëve dhe Këshilli i nderit pranë Shoqatës së gazetarëve të Maqedonisë (faqe 54 nga Doracaku )* duhet të shfrytëzohet dokumenti *Risi 1.8.4. në* Njësinë mësimore 1;

- Në vend të KONKLUZIONE (faqe 57 nga Doracaku) duhet të shfrytëzohet dokumenti *RISI KONKLUZIONE.* Në të cilën janë edhe ndryshimet e KONKLUZIONEVE nga njësia mësimore 1 BAZAT E ARSIMIMIT MEDIATIK) në Njësinë mësimore 1;

- Në vend të DEYTRA 1 (për vitin e I-rë) Mbulimi mediatik i deklaratave të KRD (faqe 185 nga Rregullorja) duhet të shfrytëzohet dokumenti *Risi DETYRA1. në* Njësinë mësimore 1.

**C.** Si rezultat i disa prej këtyre ndryshimeve, në më shumë vende duhet të shfrytëzohet terminologjia e re.

Kështu, gjithkund ku përmendet Këshilli i radiodifuzionit (p.sh. në faqe. 53, 168, 179) duhet të përdoret Agjencia për shërbime mediatike audio dhe audiovizuele sepse me miratimin e Ligjit për shërbime mediatike audio dhe audiovizuele erdhi deri te ndryshimi i emrit të trupit rregullues.

Gjithashtu, gjithkund ku i referohet Ligjit për veprimtari të radiodifuzionit, për shkak të ndryshimeve të rregullativës, duhet të referohet në Ligjin për shërbime mediaitke audio dhe audiovizuele. Shembuj të këtillë kemi në faqe. 40, 41, 53, 74, 187.

**D.** Aneksi i ri 4

Me hyrjen në fuqi të Ligjit për shërbime mediatike audio dhe audiovizuele, nevojitet që të përpilohet një Rregullore e re për mbrojtjen e personave të mitur, të harmonizuar me rregullativën e re. Me hyrjen në fuqi të tij, pushoi vlefshmëria e Rregullores për mbrojtjen e publikut të mitur nga programet që munden të ndikojnë dëmshëm ndaj zhvillimit të tyre fizik, psikik dhe moral, e që gjendet në Aneksin 4 të Doracakut nga faqe. 265-272. Në vend të kësaj Rregullore, duhet të përdoret Rregullorja për mbrojtjen e personave të mitur që është vendosur në materialin mësimor ANEKS 4 AL RISI për Njësinë mësimore 1.